বেসরকারিকরণের সিদ্ধান্তে বিপুল ঘাটতির মুখে বিভিন্ন সংস্থা

নয়াদিল্লি : কেন্দ্রীয় সরকার দেশের একাধিক গুরুত্বপূর্ণ সংস্থা বেসরকারিকরণের সিদ্ধান্ত নিয়েছে ৷ বিষয়টি নিয়ে ইতিমধ্যেই সরব তৃণমূল-কংগ্রেস-সহ বিরোধীরা ৷ আগেই এয়ার ইন্ডিয়ার মতো সংস্থা বিক্রির কথা বলেছিল কেন্দ্র ৷ তাদের দাবি ছি, বেসরকারিকরণ করা হলেও সাধারণ মানুষের উপর কোনও কোপ পড়বে না ৷

দেশে রাষ্ট্রায়ত্ত সংস্থার সংখ্যা বর্তমানে ৩০০ থেকে কমিয়ে ২৪ করার কথা ভাবছে কেন্দ্র। ক্ষতিতে চলা রাষ্ট্রায়ত্ত সংস্থাগুলির বোঝা ঘাড় থেকে নামাতেই এই উদ্যোগ নিতে চলেছে কেন্দ্রীয় বিলগ্নিকরণ মন্ত্রক । ইতিমধ্যেই, নীতি আয়োগকে বিলগ্নিকরণের জন্য রাষ্ট্রায়ত্ত সংস্থার তালিকা তৈরির দায়িত্ব দেওয়া হয়েছে। নীতি আয়োগের সুপারিশের ভিত্তিতে চূড়ান্ত তালিকায় অনুমোদন দেবে কেন্দ্রীয় মন্ত্রিসভা।

প্রতিরক্ষা সমেত চারটি ক্ষেত্র বাদ দিয়ে বাকি ক্ষেত্রের রাষ্ট্রায়ত্ত সংস্থাগুলির বিলগ্নিকরণের সিদ্ধান্ত নিয়েছে কেন্দ্রীয় অর্থ মন্ত্রক। কৌশলগত দিক দিয়ে খুব একটা গুরুত্বপূর্ণ নয়, এমন বহু রাষ্ট্রায়ত্ত সংস্থা বিক্রির পরিকল্পনা করা হয়েছে।

কেন্দ্রীয় সরকারের পরিকল্পনা মতো দেখা গিয়েছে, ওএনজিসি ৩৬৫৯১৫ কোটি টাকায় এইচপিসিএল কিনেছে। যার ফলে ওএনজিসির ঘাটতি ৩০৬৮০ কোটি টাকা থেকে বেড়ে দাঁড়িয়েছে ৮০০০ কোটি টাকায়। স্বাভাবিক ভাবেই বিরাট ঘাটতির মুখে পড়েছে ওএনজিসি ।

পিএফসি ১৪,৫০০ কোটি টাকায় আরইএফসি কিনেছে । যার জন্য পিএফসি রাষ্ট্রায়ত্ত্ব ব্যাঙ্ক থেকে লোন নিয়েছে । ঘাটতির মুখে হয়েছে পিএফসিকেও ।

ওএনজিসি, ভেল, নেলকো ও অয়েল ইন্ডিয়ার মতো সংস্থাগুলিকে নিজের সংস্থার শেয়ার কিনতে বাধ্য করা হয়েছে । যেই শেয়ারের মোট মূল্য ১০০০০ কোটি টাকা।